A Whiter Shade of Pale (שיר של שרה ברייטמן)

"A Whiter Shade of Pale" (בעברית: "גוון בהיר יותר של חיוורון") הוא שיר שהוקלט על ידי הזמרת-יוצרת האנגלייה שרה ברייטמן, מתוך אלבום האולפן השביעי שלה, La Luna.<ref name=":1"></ref> השיר יצא לאור ב-16 באוקטובר 2000, כסינגל השלישי מתוך האלבום, על ידי חברות התקליטים איסט וסט רקורדס אנג'ל רקורדס.<ref name=":2"></ref><ref name=":8"></ref> הוא נכתב על ידי גארי ברוקר, קית' ריד ומת'יו פישר והופק על ידי פרנק פיטרסון.<ref></ref> "A Whiter Shade of Pale" מבוסס על שיר בעל אותו השם, מאת פרוקול הארום שיצא לאור במאי 1967, כחלק מהאלבום, Procol Harum.<ref name=":3"></ref>

שירה של ברייטמן זכה להצלחה חסרת תקדים כאשר נוגן ביפן ללא הרף, עד שהצליח לכבוש את פסגת המצעד, שם נשאר במשך תשעה עשר שבועות,<ref name=":0"></ref> דבר אשר הופך אותו לאחד מהשירים המצליחים ביותר בכל הזמנים במדינה.<ref name=":0" /> הוא קיבל את תואר הזהב הכפול על ידי איגוד תעשיית ההקלטות היפני (RIAJ), והפך לאחד מהשירים הנמכרים ביותר במדינה בעשור הראשון של המאה ה-21.<ref name=":4"></ref> הוא נמכר בלמעלה מ-150,000 עותקים בשני פורמטים שונים במדינה.<ref name=":5"></ref> בארצות הברית, זכה השיר להצלחה גם כן.

הווידאו קליפ של "A Whiter Shade of Pale" פורסם לראשונה ביוטיוב ב-7 בינואר 2013, והצליח לצבור למעלה מ-3 מיליון צפיות, על אף פרסמו לאחר שני עשורים מצאתו המקורית.<ref name=":10"></ref> בחלק מהמדינות, הופץ השיר כסינגל כפול ביחד עם הלהיט "A Question of Honour" שנכלל באלבום האולפן הרביעי של ברייטמן, Fly.<ref name=":9"></ref>

== רקע וכתיבה ==
במקור, נכתב השיר בשנות ה-60 של המאה ה-20. הטקסט המקורי שלו הכיל ארבעה בתים, אף על פי שרק שני הבתים הראשונים נכללו בהקלטה המקורית שלו.<ref name=":3" /> להקת פרוקול הארום ביצעה את הבית השלישי של השיר בהופעות החיות שקיימה, ואת הבית הרביעי ביצעה לעיתים נדירות בלבד.<ref name=":3" /> כמה עשורים לאחר יציאתו, הקליטה ברייטמן את אלבום האולפן השביעי שלה, La Luna, בין 1999–2000.<ref name=":1" /> במסגרת האלבום, הוחלט כי גרסה שתבוסס על "A Whiter Shade of Pale" המקורי, תיכלל באלבום, אך עם הפקה מוזיקלית שונה לגמרי מזו המקורית.<ref name=":2" /> גרסתו הנמכרת ביותר של La Luna היא הגרסה האירופאית, אשר כללה בתוכה שלוש עשרה רצועות, פרט ל-"A Whiter Shade of Pale".<ref name=":1" />

פרק זמן מסוים לאחר יציאת הגרסה האירופאית שלה La Luna, הוציאה ברייטמן את הגרסה האמריקאית שלו, בו נכלל "A Whiter Shade of Pale".<ref name=":1" /> בשנת 2001, כאשר הוציאה את אלבום האוסף הראשון שלה, The Very Best of 1990–2000, הוחלט לכלול בו את השיר גם כן.<ref></ref> באותה השנה, יצא אלבום הווידאו, La Luna: Live in Concert, בו נכלל כרצועה ה-17.<ref></ref> שלוש שנים לאחר מכן, כללה אותו באלבום ההופעה השני שלה, The Harem World Tour: Live from Las Vegas,<ref></ref> ובאלבום הווידאו הנלווה שיצא בסמוך אליו.<ref></ref> בשנת 2006, כללה אותו באלבום האוסף הרביעי שלה, Diva: The Singles Collection.<ref></ref>

"A Whiter Shade of Pale" נכלל באלבומי האוסף, Voce – Sarah Brightman Beautiful Songs (2014) ו-Gala – The Collection (2016).<ref></ref><ref></ref>

== הוצאה ==
את "A Whiter Shade of Pale" הוחלט להוציא כסינגל שלישי מתוך La Luna לאחר יציאתם של "Scarborough Fair" ו-"La Luna".<ref></ref><ref></ref> בהתחלה, הוא הופץ ב-16 באוקטובר 2000 בארצות הברית בלבד, במטרה לקדם אותו כחלק מסיבוב ההופעות, "La Luna World Tour".<ref name=":7" /> הפורמט בו הופץ היה תקליטור בהוצאתן של איסט וסט רקורדס ואנג'ל רקורדס. בסמוך לכך, הופץ בברזיל אך בגרסת רמיקס ארוכה וערוכה. בשאר רחבי העולם, הופץ "A Whiter Shade of Pale" החל מינואר 2001.<ref name=":8" /> בכמה מדינות הופץ כסינגל שיווקי בלבד;<ref name=":8" /> בחלקן, הוא הופץ כסינגל כפול ביחד עם "A Question of Honour", הלקוח מאלבום האולפן הרביעי של ברייטמן, Fly.<ref name=":9" />

בישראל, הופץ "A Whiter Shade of Pale" במהדורה מוגבלת על גבי תקליטור, עם מדבקה מיוחדת לקידום מכירות.<ref name=":8" /> ביפן, הופץ בכמה פורמטים שונים בהתאמה.<ref name=":8" />

== וידאו קליפ ==
הווידאו קליפ הרשמי של השיר פורסם לראשונה ביוטיוב ב-7 בינואר 2013 ובוים בידי פול בויד.<ref name=":10" /> בתחילת הקליפ, ניתן לראות את ברייטמן כשהיא נועלת נעלי עקב, לובשת שמלה בהירה ועטופה בבדים דקים המתנופפים ברוח. מאחוריה, ישנם הרים והעלילה מתרחשת בלילה. בהמשך לכך, ניתן לראות את הירח בשמיים ואותה, מתחילה לנוע ולבצע תנועות ריקוד מסוימות. לאחר שהיא מבצעת כמה סיבובים, היא מביטה למצלמה ומתחילה לבצע את מילותיו של השיר. לאורכו של הקליפ, ניתן לראות שימוש באפקטים חזותיים הגורמים לברייטמן להיראות בצורה כפולה, כשהיא ממשיכה לבצע תנועות ריקוד שונות. הקונספט שלו עוסק בלילה, הירח ובברייטמן עצמה והוא צולם בצבעים קרים.<ref name=":10" />

לקראת סוף הקליפ, ניתן לראות את ברייטמן כשהיא מתהלכת על הקרקע באזור בו היא נמצאת, כשהירח מאיר עליה. בסופו, היא פותחת דלת מסוימת דרכה ניתן לראות את זריחת השמש.<ref name=":10" /> נכון לינואר 2022, מונה הצפיות של הקליפ עומד על למעלה מ-3.9 מיליון צפיות.<ref name=":10" /> בשנת 2006, יצא לאור אלבום הווידאו השמיני של ברייטמן, Diva: The Video Collection, בו נכלל הקליפ של "A Whiter Shade of Pale".<ref></ref>

== הצלחה מסחרית ==
"A Whiter Shade of Pale" הופיע לראשונה במקום ה-38 במצעד הסינגלים היפני, כאשר יצא לאור.<ref name=":0" /> לאחר מכן, קיימה ברייטמן במדינה הופעה שהובילה לכך שהוא נוגן ללא הרף ברדיו. בעקבות כך, עלה למקום הראשון במצעד והצליח להישאר בפסגה במשך תשעה עשר שבועות לא רצופים, דבר שהפך אותו לאחד מהשירים הבודדים בכל הזמנים שהצליחו לעשות זאת.<ref name=":0" /> מכירותיו במדינה עמדו על למעלה מ-150,000 עותקים; דבר שהוביל את איגוד תעשיית ההקלטות היפני (RIAJ) להעניק לו את תואר הזהב הכפול פרק זמן לאחר שיצא.<ref name=":4" /><ref name=":5" /> הוא הופץ במדינה בפורמטים שונים ושני עשורים לאחר מכן, עלה לרשתות ההזרמת מוזיקה השונות כדוגמת ספוטיפיי, אפל מיוזיק ודיזר.<ref></ref><ref></ref><ref></ref>

בשאר רחבי העולם, זכה השיר להצלחה רבה גם כן. בקנדה, הוא הופיע לראשונה במקום השביעי במצעד השירים הדיגיטליים ב-23 ביוני 2001, בעקבות מכירות דיגיטליות רבות במדינה.<ref></ref> הוא הצליח לשהות במצעד במשך 13 שבועות והיה לאחד משיריה המצליחים ביותר של ברייטמן במצעד. במצעד שירי הדאנס קלאב של בילבורד הצליח הרמיקס של "A Whiter Shade of Pale" להגיע בשיאו למקום ה-41; הוא נשאר במצעד במשך חמישה שבועות.<ref></ref> במצעד סינגלי הדאנס/אלקטרוני המסחריים הצליח להגיע למקום הרביעי.<ref></ref> במרוצת השנים, הפך "A Whiter Shade of Pale" לאחד מהשירים המזוהים ביותר עם ברייטמן.<ref name=":1" />

== הופעה ==
ברייטמן, במהלך הופעה (2007).
במרוצת השנים, ביצעה ברייטמן את "A Whiter Shade of Pale" בעשרות הופעות שקיימה ובאירועים טלוויזיוניים שונים.<ref name=":6"></ref><ref></ref> ב-20 באוגוסט 2000, יצאה לסיבוב ההופעות העולמי השני שלה, "La Luna World Tour", במסגרתו ביצעה את השיר בחלק השני של כל הופעה, בתאריכים שאירעו בשנת 2000 בלבד.<ref name=":7"></ref> עם זאת, "A Whiter Shade of Pale" היה השיר שפתח את ההופעות שהתקיימו בשנת 2001 במסגרת אותו סיבוב ההופעות.<ref name=":7" /> שלוש שנים לאחר מכן, יצאה לסיבוב ההופעות העולמי השלישי שלה, "Harem World Tour", במסגרתו בוצע השיר בחלק השני של הופעה, בדומה לסיבוב ההופעות העולמי הקודם שקיימה.<ref></ref> לאחר שלא ביצעה את השיר בסיבוב ההופעות שעקב ל-"Harem World Tour", החליטה ברייטמן לכלול אותו כחלק מהמערכה השנייה של סיבוב ההופעות השישי שלה, "Sarah Brightman in Concert", שאירע בשנת 2009.<ref></ref><ref></ref>

בשנת 2016, בעת שהוציאה את Gala – The Collection, יצאה לסיבוב ההופעות, "Gala: An Evening with Sarah Brightman", במסגרתו ביצעה את "A Whiter Shade of Pale".<ref></ref><ref></ref> אותה ההופעה בה בוצע השיר אירעה במקסיקו סיטי, מקסיקו ב-1 בדצמבר 2016.<ref></ref> לאחר מכן, חדלה ברייטמן מלבצע אותו בארבע ההופעות שקיימה מאוחר יותר.<ref name=":7" />

ברייטמן ביצעה את "A Whiter Shade of Pale" בהופעה חיה שאירעה במסגרת אירוע ה-Fashion on Ice.<ref name=":6" />

== מיקומי שיא ==

== נתוני מכירות ==
{| class="wikitable"
!מקום
!תארים
!מכירות
|-
!יפן (RIAJ)<ref name=":4" />
|זהב 2×
|150,000
|}

== היסטוריית יציאות לאור ==
{| class="wikitable"
!אזור
!תאריך יציאה
!פורמט
!חברת תקליטים
!<abbr>מקור</abbr>
|-
!ארצות הברית
|16 באוקטובר 2000
| rowspan="4" |תקליטור
|איסט וסט • אנג'ל
|style="text-align:center;"|<ref></ref>
|-
!ברזיל
|2000
|
|style="text-align:center;"|<ref></ref>
|-
!ישראל
| rowspan="2" |ינואר 2001
|
|style="text-align:center;"|<ref name=":2" />
|-
!כלל העולם
|איסט וסט • אנג'ל
|style="text-align:center;"|<ref name=":8" />
|}

== קישורים חיצוניים ==

== הערות שוליים ==

קטגוריה:שירי 2000
קטגוריה:סינגלים מ-2000
קטגוריה:שירי שרה ברייטמן
קטגוריה:שירים באנגלית